Primera División (Čilė)
Čilės Pirmasis divizionas (isp. Primera División de Chile) – aukščiausia Čilės futbolo lyga ir pagrindinė šalies futbolo sistemos sudedamoji dalis, kurią organizuoja Čilės futbolo federacija. Čilėje futbolas yra žaidžiamas nuo devyniolikto amžiaus paskutinių dešimtmečių. Daugiausia buvo žaidžiamas uostų miestuose turinčiuose didelę populiaciją: Valparaise, Kokimbe, Antofagastije, Ikikėje ir Talkahuane. 1895 m. birželio 19 d. Valparaise buvo įkurta Čilės futbolo asociacija. Tai buvo pirmoji organizacija, kuri stengėsi koordinuoti miesto klubų varžybas. Dvidešimto amžiaus pirmoje pusėje buvo įsteigta Čilės futbolo federacija. Dėl dviejų organizacijų FIFA 1925 m. atėmė Čilės narystę. 1926 m. sausio 24 d. dvi organizacijos susijungė į Čilės futbolo federaciją. Tarp 1962 m. ir 1980 m. komandų skaičius išaugo iki 18 (prieš tai buvo tik 7 klubai), ir 16 tarp 1987 m. ir 2003 m., 1984 m. žaidė 26 komandos. 2008 m. komandų skaičius buvo sumažintas iki 20. 1997 ir 2002–2017 m. turnyras vyko Clausura-Apertura principu.